Οικολογική Συμμαχία

Η «Οικολογική Συμμαχία» είναι αυτοδιοικητική παράταξη του χώρου της Πολιτικής Οικολογίας, η οποία συμμετέχει στις Περιφερειακές εκλογές του 2023 στην Αττική ως Περιφερειακή Παράταξη με επικεφαλής τον Αρχιτέκτονα Γιώργο Δημητρίου.

 Η «Οικολογική Συμμαχία» συγκροτήθηκε τον Ιούλιο του 2018 ως ενεργή συλλογικότητα με πρωτοβουλία στελεχών του Οικολογικού χώρου και αδέσμευτων ενεργών πολιτών και συλλογικοτήτων του χώρου των Κινημάτων. Στόχος, η προβολή του προτάγματος της Πολιτικής Οικολογίας στο επίκεντρο της πολιτικής της χώρας, αρχικά με την συμμετοχή στις Περιφερειακές εκλογές στην Αττική ως Περιφερειακή Παράταξη και με επικεφαλής τον Αρχιτέκτονα Γιώργο Δημητρίου. Στις Περιφερειακές εκλογές της 26ης Μαΐου 2019 παρουσιάστηκε πλήρης αρχών, θέσεων και διακήρυξης, βάσει της θεματολογίας της αναγκαίας περιφερειακής αυτονομίας και των σύγχρονων περιφερειακών πολιτικών από την σκοπιά της κυρίαρχης οπτικής της Πολιτικής Οικολογίας, της ΟΙΚΟΛΟΓΙΚΗΣ ΜΕΤΑΒΑΣΗΣ σε μία Κοινωνία Βιώσιμης Ευημερίας. Το άνοιγμα της κάλπης την ανέδειξε 6η δύναμη στο Περιφερειακό Συμβούλιο Αττικής επί 11 Παρατάξεων, με 2,8%, 44.694 ψήφους και 3 Συμβούλους. Στα 4 χρόνια της θητείας στο Περιφερειακό Συμβούλιο - 2019-2023 - η ΟΙΚΟΛΟΓΙΚΗ ΣΥΜΜΑΧΙΑ για την ΠΕΡΙΦΕΡΕΙΑ ΑΤΤΙΚΗΣ πραγματοποίησε πληθώρα παρεμβάσεων και κατέθεσε περισσότερες από 90 εισηγήσεις, ερωτήσεις και επερωτήσεις, είτε επί πολιτικών προς υιοθέτηση από την Διοίκηση, είτε επί πολιτικών προς εγκατάλειψη από την Διοίκηση, είτε επί πολιτικών και νομικών ατοπημάτων της, είτε επί καταγγελιών, με μοναδικό οδηγό την κυρίαρχη οπτική της Πολιτικής Οικολογίας, την ΟΙΚΟΛΟΓΙΚΗ ΜΕΤΑΒΑΣΗ σε μία Κοινωνία Βιώσιμης Ευημερίας, με σημαντικά αποτελέσματα μεταξύ των οποίων: 1. Η ανάκληση της άδειας λειτουργίας του Δελφινάριου του Αττικού Ζωολογικού Πάρκου στα Σπάτα, ως παράνομου, βάσει του νόμου περί απαγόρευσης θεαμάτων με χρήση ζώων 2. Η σύσταση διαπαραταξιακής επιτροπής με στόχο την ομαδοποίηση των εγκαταλελειμμένων κτιρίων της Περιφέρειας – ιδιοκτησίας της ή ιδιοκτησίας Δήμων - και την παροχή της χρήσης τους σε συλλογικότητες κοινωνικού χαρακτήρα 3. Η έγκριση της χάραξης των 2 προβλεπόμενων ποδηλατικών διαδρομών EUROVELO εντός της Αττικής δ. Η θεσμοθέτηση του ετήσιου Βραβείου Περιβάλλοντος Λήκυθος «Χρόνης Μίσιος» 4. Η καταψήφιση της υλοποίησης παράνομων γεωτρήσεων στην Πολιτεία (Κηφισιάς) 5. Η υιοθέτηση της πρότασης του θεσμού των Οικομουσείων από μέρους της Περιφέρειας Αττικής 6. Η υλοποίηση έκθεσης trash art - τέχνης με απόβλητα - από την Περιφέρεια, στο Πεδίο του Άρεως, σε συνέργεια με το Εικαστικό Επιμελητήριο της Ελλάδας 7. Η ενεργοποίηση του θεσμού των «Πράσινων Συμβάσεων» από την Περιφέρεια Αττική 8. Η πραγματοποίηση συστηματικών παρεμβάσεων υπέρ του θεσμού της Κοινωνικής Οικονομίας στο χώρο της Περιφέρειας 9. Η πραγματοποίηση συστηματικών παρεμβάσεων υπέρ της επιβολής της νομιμότητας στη διαχείριση του Πεδίου του Άρεως 10. Η πραγματοποίηση συστηματικών παρεμβάσεων κατά της οχετοποίησης των ρεμάτων 11. Η πραγματοποίηση συστηματικών παρεμβάσεων κατά της συστηματικής καταστροφής των αττικών υγροτόπων 12. Η πραγματοποίηση συστηματικών παρεμβάσεων κατά της καταστροφικής διαχείρισης των απορριμμάτων 13. Η πραγματοποίηση συστηματικών παρεμβάσεων κατά της διαχρονικής κακοποίησης του αρχαιολογικού χώρου της Σαλαμίνας 14. Η πραγματοποίηση συστηματικών παρεμβάσεων υπέρ της προστασίας του αστικού και περιαστικού Πράσινου 15. Η πραγματοποίηση συστηματικών παρεμβάσεων κατά της παντελούς απουσίας οργάνωσης της Πολιτικής Προστασίας 16. Η στήριξη πρωτοβουλιών κατά της Κλιματικής Αλλαγής 17. Η πραγματοποίηση συστηματικών παρεμβάσεων υπέρ της προστασίας των δικαιωμάτων των ζώων – οικόσιτων, παραγωγικών και άγριας φύσης – στον χώρο της Περιφέρειας 18. Η επιβολή διενέργειας ελέγχων παραβίασης περιβαλλοντικών όρων σε περιπτώσεις, όπως εκείνες: α) του master plan της ΟΛΠ ΑΕ και των έργων κατασκευής των προβλητών κρουαζιέρας στην Πειραϊκή β) της καταστροφικής εγκατάστασης βιομηχανικών ιχθυοκαλλιεργειών στον Σαρωνικό γ) της απόρριψης μπάζων δ) της παράνομης λειτουργίας υπεραγορών και εγκαταστάσεων εκτροφής παραγωγικών ζώων ε) της κοπής καλαμιώνων σε υγρότοπους Α Προτεραιότητας στ) της χημικής εντομοκτονίας ζ) των φαινόμενων μόλυνσης της ατμόσφαιρας και των ρεμάτων λόγω απόρριψης αποβλήτων, όπως στην περίπτωση του Κηφισού ή και του Ιλισσού Η Οικολογική Συμμαχία για την ΠΕΡΙΦΕΡΕΙΑ ΑΤΤΙΚΗΣ διεκδικεί την ψήφο των πολιτών δεσμευόμενη, ακόμη πιο δυνατά, ότι «… Θα είμαστε η φωνή των γυρίνων, των αδέσποτων, του κακοποιημένου δένδρου και του καταπατημένου δάσους, του κακοποιημένου ρέματος και του αλλοιωμένου και καταπατημένου γιαλού, η φωνή της άγριας φύσης, του οικότοπου και του βιότοπου, θα είμαστε η εξοικονόμηση και το πράσινο σημείο, ο πεζός και ο ποδηλάτης, η καθαρή ενέργεια, το αναγεννημένο έδαφος και ο αναγεννημένος οικιστικός ιστός, θα είμαστε τα δικαιώματα όλων ανεξαιρέτως. Θα είμαστε το πνεύμα του συντάγματος και το δίκαιο του κράτους δικαίου, η διεκδίκηση της αυτονομίας της περιφέρειας, η περιφερειακότητα και ο περιφερισμός. Θα είμαστε το όχημα του ριζικού αναπροσανατολισμού των πολιτικών της Περιφέρειας για την διοικητική και πολιτική της αυτονομία και την «Οικολογική Μετάβαση» σε μία κοινωνία βιώσιμης ευημερίας. «Θα είμαστε» για τον άνθρωπο, τα ζώα και το περιβάλλον». Με 108 υποψήφιους Περιφερειακούς Συμβούλους - απ’όλα τα θεματικά πεδία της οικολογικής οπτικής, του Περιβαλλοντισμού και της Πολιτικής Οικολογίας - και ποσόστωση της τάξης του 48%, ως Οικολογική Συμμαχία δηλώνει παρούσα στις Περιφερειακές Εκλογές της 8ης Οκτωβρίου 2023, για δεύτερη φορά μετά το 2019. Ιστολόγιο της Οικολογικής Συμμαχίας Καραγεωργάκης, Σ., & Γεωργόπουλος, Α. (2005). Όταν η Περιβαλλοντική Ηθική συναντά την Πολιτική Οικολογία. Στό: Α. Γεωργόπουλος (επιμ.) Περιβαλλοντική Εκπαίδευση: Ο νέος πολιτισμός που αναδύεται. Gutenberg, Αθήνα, 819-839..